Ene Eimre

Ene Eimre (sünninimi Eene Üleoja;Ave Alavainu. In memoriam Ene-Eene Eimre-Üleoja. Saarte Hääl, 27. juuni 2007 24. aprill 1944 – 6. juuni 2007 Kärdla) oli eesti pianist ja klaveriõpetaja.

Ene Eimre lõpetas Rakveres keskkooli. Klaveri erialal lõpetas ta 1961. aastal Rakvere LastemuusikakooliRakvere muusikakooli vilistlased ja 1965. aastal Tallinna Muusikakooli. 1967. aastal lõpetas ta Tallinna Konservatooriumi professor Bruno Luki õpilasena. Üliõpilaspõlves töötas ta 1966/1967. õppeaastal Tallinna 22. Keskkoolis klaveriõpetajana.

Pärast konservatooriumi lõpetamist asus Ene Eimre Hiiumaale. Seal töötas ta Rudolf Tobiase nimelise Kärdla Lastemuusikakooli klaveriõpetajanaAve Alavainu. Pianist. Hiiu Leht, 15. aprill – 3. mai 2014 ning alates kooli loomisest 1996. aastal Käina Kaunite Kunstide Koolis klaveriõpetajana.Harda Roosna. Kümme aastat Käina Kaunite Kunstide Kooli. Hiiu Leht, 3. oktoober 2006

Lisaks õpetajatööle oli Ene Eimre helilooja sünnipaigas Käinas korraldatavate Rudolf Tobiase päevade algataja ja kunstiline juht.Tobiase päevad Hiiumaal. Sirp, 3. juuni 2005 Tema õpilased osalesid mitmel korral Narvas rahvusvahelisel Frédéric Chopini konkursil.

Ene Eimre leiti surnuna 6. juunil 2007 oma ühetoalisest korrusmaja korterist.

Tunnustus
1997 Kärdla linna preemia
2001 Valgetähe medaliklassi teenetemärk
2001 Aasta õpetaja

 Isiklikku 
Ene Eimre oli sündinud kui Eene Üleoja, pärast ema surma kasvatas teda mõnd aega vanaema. Seejärel kasvas ta üles kasuvanemate juures, kes andsid talle uue nime. Oma isa Erich Eduard Üleoja leidis ta USAst ning oli temaga kirjavahetuses. Oma venna Hillar Üleojaga kohtus ta uuesti 8. klassi õpilasena.Ave Alavainu. Pianist. Hiiu Leht, 19. aprill 2014

 Viited 

Kategooria:Eesti pianistid
Kategooria:Eesti muusikapedagoogid
Kategooria:Valgetähe medaliklassi teenetemärgi kavalerid
Kategooria:Eesti Muusika- ja Teatriakadeemia vilistlased
Kategooria:Rahumäe kalmistule maetud
Kategooria:Sündinud 1944
Kategooria:Surnud 2007